สร้างคิวอาร์โค้ดพร้อมเพย์
สมาคมธนาคารไทย เร่งพัฒนา คิวอาร์โค้ดพร้อมเพย์ เป็นมาตรฐานกลางในประเทศ หนุนร้านค้ารายย่อย หวังเห็นในไตรมาส 3 ปีนี้นายยศ กิมสวัสดิ์ ประธานสำนักระบบการชำระเงิน สมาคมธนาคารไทย เปิดเผยว่า ได้เจรจากับเจ้าของระบบชำระเงินต่างประเทศ 3 ราย คือ วีซ่า มาสเตอร์การ์ด ยูเนียนเพย์ เพื่อขอผนึก คิวอาร์โค้ดพร้อมเพย์ ที่จะเป็นมาตรฐานคิวอาร์โค้ดในประเทศ (Local Standard) อยู่ใน คิวอาร์โค้ดมาตรฐานสากล (International Standard) ด้วย ซึ่งจะทำให้ระบบพร้อมเพย์ของไทยเป็นผู้ให้บริการชำระเงิน (Provider) รายที่ 4 ที่อิงมาตรฐานดังกล่าวแผนของสมาคมธนาคารไทยต้องการสร้างมาตรฐานคิวอาร์โค้ดของพร้อมเพย์ขึ้นมาเป็นมาตรฐานการชำระเงินเดียวกันทั้งประเทศ ตามนโยบายเนชั่นแนล อี-เพย์เมนต์ ซึ่งร้านค้าและผู้บริโภคสามารถใช้เอนี่ไอดีได้ ทั้งเลขที่บัญชี หมายเลขโทรศัพท์ หมายเลขบัตรประชาชน หมายเลขผู้เสียภาษีนิติบุคคล ในการรับชำระเงินระหว่างกันได้นอกจากนี้ ภายใต้การชำระเงินผ่านระบบคิวอาร์โค้ดพร้อมเพย์ จะมีต้นทุนที่ถูกลง เมื่อเทียบกับการชำระผ่านอีดีซี ดังนั้น ผู้บริโภคหรือร้านค้าจะได้รับผลประโยชน์จากต้นทุนที่ถูกลง ทั้งทางตรงที่อาจจะได้ในรูปของค่าธรรมเนียม และทางอ้อม
11 พ.ค. 2560

สมาคมธนาคารไทย เร่งพัฒนา คิวอาร์โค้ดพร้อมเพย์ เป็นมาตรฐานกลางในประเทศ หนุนร้านค้ารายย่อย หวังเห็นในไตรมาส 3 ปีนี้นายยศ กิมสวัสดิ์ ประธานสำนักระบบการชำระเงิน สมาคมธนาคารไทย เปิดเผยว่า ได้เจรจากับเจ้าของระบบชำระเงินต่างประเทศ 3 ราย คือ วีซ่า มาสเตอร์การ์ด ยูเนียนเพย์ เพื่อขอผนึก คิวอาร์โค้ดพร้อมเพย์ ที่จะเป็นมาตรฐานคิวอาร์โค้ดในประเทศ (Local Standard) อยู่ใน คิวอาร์โค้ดมาตรฐานสากล (International Standard) ด้วย ซึ่งจะทำให้ระบบพร้อมเพย์ของไทยเป็นผู้ให้บริการชำระเงิน (Provider) รายที่ 4 ที่อิงมาตรฐานดังกล่าวแผนของสมาคมธนาคารไทยต้องการสร้างมาตรฐานคิวอาร์โค้ดของพร้อมเพย์ขึ้นมาเป็นมาตรฐานการชำระเงินเดียวกันทั้งประเทศ ตามนโยบายเนชั่นแนล อี-เพย์เมนต์ ซึ่งร้านค้าและผู้บริโภคสามารถใช้เอนี่ไอดีได้ ทั้งเลขที่บัญชี หมายเลขโทรศัพท์ หมายเลขบัตรประชาชน หมายเลขผู้เสียภาษีนิติบุคคล ในการรับชำระเงินระหว่างกันได้นอกจากนี้ ภายใต้การชำระเงินผ่านระบบคิวอาร์โค้ดพร้อมเพย์ จะมีต้นทุนที่ถูกลง เมื่อเทียบกับการชำระผ่านอีดีซี ดังนั้น ผู้บริโภคหรือร้านค้าจะได้รับผลประโยชน์จากต้นทุนที่ถูกลง ทั้งทางตรงที่อาจจะได้ในรูปของค่าธรรมเนียม และทางอ้อมจากการได้รับสิทธิประโยชน์ หรือโปรโมชั่นการตลาดที่สถาบันการเงินเสนอให้“คิวอาร์โค้ดมาตรฐานสากลของต่างประเทศเริ่มต้นที่บัตรเครดิตก่อนในไตรมาส 3 ส่วนมาตรฐานคิวอาร์โค้ดพร้อมเพย์ก็คาดว่าจะมีความชัดเจนในไตรมาส 3 เช่นกัน ที่เปิดให้ทุกธนาคารเข้ามาใช้ ขึ้นอยู่กับความพร้อมของแต่ละธนาคารที่จะพัฒนาโมบายแบงก์กิ้งให้รองรับคิวอาร์โค้ดพร้อมเพย์ได้เร็วเพียงใด” นายยศ กล่าวนายฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา กล่าวว่า เบื้องต้นไม่สามารถนำมาตรฐานคิวอาร์โค้ดสากลมาเป็นแก่นในการพัฒนาระบบคิวอาร์โค้ดในประเทศได้ ต้องแยกพัฒนาคิวอาร์โค้ดของไทยออกมาอีกมาตรฐานหนึ่งที่เหมาะกับรูปแบบการชำระเงินในประเทศตามเนชั่นแนลอี-เพย์เมนต์ เมื่อมาตรฐานของไทยมีความชัดเจนแล้ว จึงจะนำไปเชื่อมต่อกับคิวอาร์โค้ดมาตรฐานสากลต่อไปทั้งนี้ ได้เลือกสร้างมาตรฐานคิวอาร์โค้ดของไทยที่อิงกับระบบพร้อมเพย์ ที่เป็นโครงสร้างพื้นฐานรองรับการชำระเงินในปะเทศที่กว้างกว่า เพราะผูกกับบัญชีธนาคารเป็นบัญชีรับเงิน ฉะนั้น ร้านค้าเล็กๆ วินมอเตอร์ไซค์ หรือแท็กซี่ สามารถใช้งานได้สะดวกผ่านโทรศัพท์มือถือ ส่วนผู้จ่ายเงินไม่จำเป็นต้องมีหรือพกบัตรพลาสติกมาใช้ชำระเงิน